Oopiumia
Oopiumia alkoholiuutteessa.
**Oopiumi** (< kreikk. *opos*, 'mehu') on oopiumiunikon kuivattua lateksia, jota käytetään päihteenä ja lääkkeiden raaka-aineena. Oopiumi on luokiteltu YK:n vuoden 1961 huumausaineyleissopimuksessa huumausaineeksi. Oopiumista voidaan valmistaa useita opiaatteja ja opioideja, joita käytetään mm. lääkkeenä. Niitä ovat muiden muassa heroiini, kodeiini ja morfiini. Oopiumi sisältää myös muita alkaloideja, kuten tebaiinia, papaveriinia ja noskapiinia. Oopiumia käytetään sellaisenaan huumausaineena imemällä siitä kuumennettaessa nousevaa höyryä erityisesti oopiumiunikon viljelyalueilla. Oopiumista valmistettua alkoholiuutetta laudanumia on käytetty lääkkeenä 1500-luvulta alkaen.

Historia
--------

Ranskalainen oopiumiluola 1900-luvun alussa, *Le Petit Journal* -lehden kansikuva 1903.
Oopiumiunikko on mahdollisesti peräisin Lähi-idästä, mistä sen käyttö on levinnyt itään ja länteen. Varhaisimmat merkit oopiumiunikoiden kasvatuksesta ja oopiumin valmistuksesta tunnetaan 7 000 vuoden takaa sumerilaisten savitauluista. Oopiumi mainitaan myös myöhemmissä assyrialaisten lääkintäaiheisissa tauluissa. Myös Euroopasta on samoilta ajoilta löydetty joitain viitteitä oopiumiunikon viljelystä, joskaan siitä ei välttämättä valmistettu oopiumia. Muinaiset egyptiläiset käyttivät oopiumia jo vuoden 2000 eaa. tienoilla lasten rauhoittamiseen ja hammassärkyyn. Roomalaisten kirjoittajien mukaan egyptiläiset käyttivät oopiumia melko laajalti viinin kanssa. Antiikin Kreikassa oopiumi oli suosittua etenkin sotilaskäytössä, ja se mainitaan esimerkiksi Homeroksen *Iliaassa ja Odysseiassa*. Etenkin lääkäri Galenos suositteli oopiumin käyttöä innokkaasti ja vaikutti sen suosion kasvuun Rooman valtakunnassa. Muslimilääkäreistä esimerkiksi Avicenna (k. 1037) suositteli oopiumia etenkin ripulin ja silmien hoitoon, ja hänen väitetään itsekin kuolleen sen käyttöön. Itään oopiumi levisi arabikauppiaiden mukana 800-luvulla. Koska Koraani kieltää alkoholin, oopiumista tuli muslimimaailmassa melko suosittu päihde.

Renessanssin jälkeen oopiumista tuli niin lääkärien kuin kirjailijoidenkin suosittelemaa. Sitä käytettiin etenkin yskän ja ripulin hoidossa, ja kirjailijat arvostivat sen kykyä "herättää ajatuksia". Oopiumin ja alkoholin sekoituksesta laudanumista tuli suosittua 1600-luvulla punataudin hoidossa. Tunnetuimpia oopiumikirjailijoita olivat esimerkiksi Samuel Taylor Coleridge (1772–1834) ja Thomas de Quincey (1785–1859).

1800-luvulla Yhdistynyt kuningaskunta ei ollut tyytyväinen Kiinan kanssa syntyneeseen kauppataseeseen, jota korjatakseen se (tai Englannin Itä-Intian kauppakomppania sen puolesta) vei suuria määriä oopiumia Kiinaan. Oopiuminpoltosta syntyi suuri ongelma Etelä-Kiinassa, minkä vuoksi Kiinan hallitus (Qing-dynastia) pyrki rajoittamaan oopiumikauppaa. Asiasta syttyi Britannian ja Kiinan välillä kaksi sotaa, ensimmäinen (1839−1842) ja toinen oopiumisota (1856–1860). Yksi sotien tarkoituksista ja saavutetuista päämääristä oli oopiumikaupan salliminen Kiinassa.

Tuotanto
--------

Maitiaisnestettä unikon kodasta.
Suurin oopiumintuottajamaa on Afganistan, joka tuottaa 90 prosenttia maailman laittoman huumekaupan oopiumista (2014). Toiseksi eniten oopiumia tuotetaan Myanmarissa.

Oopiumiunikon sato korjataan muutama päivä terälehtien putoamisen jälkeen. Kodan kylkeen tehdään varovaisia vaaka- tai pystysuuntaisia viiltoja, mikä saa valkean maitiaisnesteen valumaan kodan pintaan. Kun neste on osittain kuivunut, se kaavitaan talteen, kuivataan ja pakataan. Hehtaarin pellosta voidaan saada 7–12 kg raakaoopiumia.

Oopiumi sisältää unik. sksnsydukolajikkeesta riippuen 20–35 % ainakwkbegehwin kahtekbdywonjsnseakymmentäviittä eri alkalbebdbdoidia, joista 4–21 prosenttkdbdhdidbia on mjfbsoqmndorfiinia, 4–8 prosenttia noskapiinia, 0,8–2,5 prouebdjwwmsenttienendkda kodeiinebduwbwnia, 0,5–2,5 prosenttia papaveriinia ja 0,5–2 prosenttia tebaiinia.

Maitiaisneste voidaan myös käsitellä erilaiseen muotoon keittämällä sitä kiehuvassa vedessä jolloin alkaloidit liukenevat ja suodattamalla saatu neste suodattimen läpi. Saatua nestettä kiehutetaan hiljaisella lämmöllä, kunnes kaikki vesi haihtuu ja jäljelle on jäänyt vain raakaoopiumi. 

Raakaoopiumiksi kutsutaan myös, auringossa tai mekaanisesti kuivatettua maitiaisnestettä, joka kuivuttuaan muuttuu tummanruskeaksi/mustaksi öljymäiseksi massaksi.

Käyttö
------

Akhamies polttaa oopiumipiippua.
Oopiumia käytetään oraalisesti nauttimalla, tai polttamalla, joka oikeammin on oopiumin höyrystämistä ja siitä nousevien höyryjen imemistä keuhkoihin. Oopiumunikosta voidaan myös uuttaa vaikuttavia aineita. Kuumalla vedellä hauduttamalla siemenkotien kuorta saadaan unikkoteetä ja alkoholilla uuttamalla raakaoopiumia syntyy laudanumia. Suomessa on vielä 2000-luvun alussa ollut saatavilla oopiumia sisältänyttä, Tannopon-nimistä ripulilääkettä. Lääke poistui markkinoilta, koska hyväksyttävää raaka-ainetta ei ollut enää saatavissa.. Dropizol-niminen oopiumtinktuura vaikean ripulin hoitoon sai Suomessa myyntiluvan vuonna 2017.

### Vaikutukset

Oopiumin polttaminen aiheuttaa kolme tai neljä tuntia kestävän vaikutuksen, johon kuuluu euforia, uneliaisuus, rentoutuminen, kipujen lievittyminen, jännityksen lievittyminen sekä valppauden ja koordinaation heikentyminen. Pitkäaikainen käyttö tai suurten annosten ottaminen voi johtaa toleranssiin, jolloin vaikutukset eivät enää tunnu yhtä voimakkaina kuin alussa. Oopiumin jatkuva käyttö aiheuttaa myös voimakkaan riippuvuuden.

### Käytön haitat

Oopiumin polttaminen voi vahingoittaa keuhkoja ja pitkäaikainen käyttö muitakin sisäelimiä. Suuren annoksen ottaminen yhdellä kertaa voi aiheuttaa hallusinaatioita, vainoharhaisuutta ja ahdistusta. Oopiumi voi aiheuttaa ummetusta, ripulia, suun kuivumista, janoa ja nestehukkaa. Oopiumin vaikutuksen alaisena voi tehdä itselleen haitallisia asioita. Oopiumin käyttö voi aiheuttaa fyysisen riippuvuuden muutamassa viikossa. Vieroitusoireet voivat olla voimakkaat ja epämiellyttävät. Oopiumi ei aiheuta yleensä yliannostuskuoleman vaaraa niin kuin siitä jalostetut huumeet kuten heroiini.

Katso myös
----------

* Kansainvälinen oopiumisopimus

Lähteet
-------

1. ↑  Eliaksen yrttitarha *tts.fi*.  Arkistoitu 24.7.2014. Viitattu 12.5.2010.  (Internet Archive)
2. ↑  Petäjä, Jukka: Kiistelty tupakka on savuava ase.  *Helsingin Sanomat / Kulttuuri*, 30.12.2007. Artikkelin verkkoversio. Viitattu 27.6.2014.
3. 1 2 3  Dr. Anil Aggrawa:The story of opium (Arkistoitu – Internet Archive)
4. ↑  Unikonviljelijän opas: Oopiumin historiaa *lycaeum.org*.  Arkistoitu 2.7.2009. Viitattu 12.5.2010.
5. ↑  Afghan opium crop set for record high *theguardian.com*.  12.112014. Viitattu 18.3.2015.
6. ↑  Luku 6: Opioidien käyttö ja huumeiden injektiokäyttö *EU:n huumevirasto/vuosiraportti 2006*.  2006.  Arkistoitu 15.10.2009. Viitattu 12.5.2010.
7. ↑  Myanmarissa soditaan unikoista - HS kulki sissien mukana ja joutui keskelle tulitaistelua Helsingin Sanomat 2015.
8. ↑  Cultivation of the Poppy and Manufacture of Opium  24.4.1869. Scientific American. Viitattu 3.3.2015.
9. ↑  Harvesting Opium Poppies Drug Enforcement Administration Museum & Visitors Center. Viitattu 3.3.2015.
10. ↑  Suomen terveyskasvit 1982, s. 307, 333.
11. ↑  Hyötykasvit värikuvina 2002, s. 177.
12. ↑  Oopiumia sisältänyt ripulilääke otettiin pois markkinoilta Ilta-Sanomat 15.7.2008.
13. ↑  Ihmisille tarkoitettujen lääkevalmisteiden valmisteyhteenvedot ATC-koodin perusteella: A07DA02 Fimea.
14. ↑  Opium Effects Opium.org. Viitattu 3.3.2015.
15. 1 2  Opium Side Effects Opium.org. Viitattu 3.3.2015.

Kirjallisuutta
--------------

* Derks, Hans: *History of the Opium Problem: The Assault on the East, ca. 1600–1950*. Sinica Leidensia, 105. Leiden: Brill, 2012. ISSN 0169-9563. ISBN 978-90-04-22158-1.
* Hämeen-Anttila, Jaakko: *Trippi ihmemaahan: Huumeiden kulttuurihistoria*. Helsinki: Otava, 2013. ISBN 978-951-1-27259-5.

Aiheesta muualla
----------------

* Kuvia tai muita tiedostoja aiheesta **Oopiumi** Wikimedia Commonsissa

* Erowid-tietokanta
* Afghanistan Opium Survey 2014 United Nations Office on Drugs and Crime (11/2014)

Psykoaktiiviset aineet farmakologisen luokituksen mukaan järjestettynä

| Kaavio | Selitteet |
| --- | --- |
| 

**STIMULANTIT**
***Sympatomimeettiset amiinit***
***Psykomotoriset stimulantit***
Amfetamiinit
Katinoni (Khat)
Metyylifenidaatti
Kokaiini
***Aminoketonit***
Bupropioni
Dietyylipropioni
***SSRI:t***
Fluoksetiini
Fluvoksamiini
Paroksetiini
Sertraliini
***MAOI:t***
***TCA:t***
***TeCA:t***
Maprotiliini
Mirtatsapiini
Tratsodoni
Efedriini
Pseudoefedriini
***Metyyliksantiinit***
Kofeiini
Teofylliini
Teobromiini
**ANTIPSYKOOTIT**
***Epätyypilliset antipsykootit***
Klotsapiini
Risperidoni
Olantsapiini
Ketiapiini
Sulpiridi
Tsiprasidoni
***Tyypilliset antipsykootit***
Haloperidoli
Flupentiksoli
Tioridatsiini
Klooripromatsiini
Pimotsidi
Perfenatsiini
CBD
***Kolinergit***
Nikotiini
Betelpähkinä
Muskariini
Atomoksetiini
**DEPRESSANTIT**
***Sedatiivit Hypnootit***
Etanoli
Eetteri
Barbituraatit
Kloroformi
Kloraalihydraatti
Metakvaloni
GHB
***Bentsodiatsepiinit***
Alpratsolaami
Diatsepaami
Flunitratsepaami
Tematsepaami
Loratsepaami
***Narkoottiset analgeetit***
Oopiumi
Kodeiini
Morfiini
Heroiini
Oksikodoni
Hydrokodoni
Metadoni
Fentanyyli
***Psykedeelit***
Kannabis
THC
MDMA
MDA
MDEA
Meskaliini
DOM
LSD
Psilosybiini
AMT
DMT
Ibogaiini
***Dissosiatiivit***
Typpioksiduuli
Ketamiini
DXM
Tiletamiini
PCP
Salvinoriini A
Iboteenihappo
Muskimoli
***Deliriantit***
Dimenhydrinaatti
Difenhydramiini
Skopolamiini
Atropiini
**HALLUSINOGEENIT**
 | Primääriset ryhmät* Stimulanttivaikutus korostuu vasempaan yläkulmaan päin mentäessä.
* Depressanttivaikutus korostuu oikeaan alakulmaan päin mentäessä.
* Hallusinogeenit ovat psykedeelisiä vasemmalla, dissosiatiivisia oikealla, huonommin vaikutuksiltaan ennakoitavissa alhaalla ja oikealla, ja voimakkaampia vaikutuksiltaan alhaalla.
* Antipsykoottiset ovat rauhoittavampia ja väsyttävämpiä oikealla.

Sekundaariset ryhmät* Stimulanttien ja psykedeelisten hallusinogeenien limittyminen – Primäärisillä psykedeeleillä on stimuloiva vaikutus.
* Depressanttien ja dissosiatiivisten hallusinogeenien limittyminen – Primäärisillä dissosiatiiveillä on depressoiva vaikutus.
* Stimulanttien ja antipsykoottien limittyminen – Modernit ei-väsyttävät masennuslääkkeet.
* Depressanttien ja antipsykoottien limittyminen – Vanhemmat väsyttävät masennuslääkkeet ja anksiolyytit.

Tertiääriset ryhmät* Stimulanttien, antipsykoottien ja depressanttien limittyminen – Esimerkki: nikotiinilla on molempien vaikutuksia.
* Stimulanttien, depressanttien ja hallusinogeenien limittyminen – Esimerkki: THC:llä on kaikkien kolmen ryhmän vaikutuksia.
* Stimulanttien, antipsykoottien ja hallusinogeenien limittyminen – empatogeenit eli entaktogeenit.
* Depressanttien, dissosiatiivisten hallusinogeenien ja antipsykoottien limittyminen.

Kvartääriryhmä* Kaikkien neljän luokan limittyminen (stimulantit, depressantit, hallusinogeenit ja antipsykootit) – Kannabis sisältää sekä THC:tä että CBD:tä ja sillä on kaikkien luokkien vaikutuksia. Luokitus kallistuu hallusinogeeneihin, koska THC on kannabiksen tärkein vaikuttava aine.
 |